Ɛyiɣ, kker-aɣ-d d aweḥid, ala aqjun-ni amɣar isɛiɣ d amddakul-iw, dagi ulac d acu iyiɛnan ula d arrac-nni yetturar-n di lḥara, ur zriɣ amek ara rrenuɣ ɣur-sen, banen mecṭuḥen fell-i xas akka kra deg-sen ur biḍen ara anect n kraḍt n tettefaḥin, d acu kkan zaden di tselbi, lexxdayem-nsen ugaren-tt tid n udaymun. Qqim-aɣ ɣef umnar n tewwurt ttemmuqulaɣ-ten amek turaren, taggara-nsen ur tesfraḥ ara.